ਹਰਦਿਆਲ ਥੂਹੀ

ਹਰਦਿਆਲ ਥੂਹੀ (ਜਨਮ 10 ਫਰਵਰੀ, 1957) ਪੰਜਾਬੀ ਲੇਖਕ ਹੈ, ਜਿਸਨੇ ਮੁੱਖ ਤੌਰ ’ਤੇ ਲੋਕ-ਕਲਾਵਾਂ ਅਤੇ ਲੋਕ-ਸਾਜ਼ਾਂ ਬਾਰੇ ਖੋਜ ਤੇ ਸੰਭਾਲ ਦਾ ਕੰਮ ਕੀਤਾ ਹੈ।

ਜੀਵਨੀ
ਹਰਦਿਆਲ ਦਾ ਜਨਮ ਜ਼ਿਲ੍ਹਾ ਪਟਿਆਲਾ ਦੇ ਸ਼ਹਿਰ ਨਾਭਾ ਦੇ ਕੋਲ ਪਿੰਡ ਥੂਹੀ ਵਿਖੇ ਪਿਤਾ ਗੁਰਨਾਮ ਸਿੰਘ ਜੰਡੂ ਅਤੇ ਮਾਤਾ ਗਿਆਨ ਕੌਰ ਦੇ ਘਰ 10 ਫਰਵਰੀ 1957 ਨੂੰ ਹੋਇਆ। ਉਸ ਨੂੰ ਬਚਪਨ ਵਿੱਚ ਹੀ ਗ੍ਰਾਮੋਫੋਨ ਮਸ਼ੀਨ ‘ਤੇ ਚੱਲਦੇ ਰਿਕਾਰਡ ਸੁਣਦੇ ਸੁਣਦੇ ਕਿੱਸੇ ਪੜ੍ਹਨ ਅਤੇ ਕਵੀਸ਼ਰੀਆਂ  ਸੁਣਨ ਦਾ ਸ਼ੌਕ ਹੋ ਗਿਆ। ਫਿਰ ਉਸ ਨੇ ਕਿੱਸਾ ਰੂਪ ਬਸੰਤ, ਕੌਲਾਂ ਭਗਤਣੀ, ਪੂਰਨ ਭਗਤ, ਰਾਣੀ ਸੁੰਦਰਾਂ, ਰਾਜਾ ਜਗਦੇਵ ਪਮਾਰ, ਨਲ ਦਮਯੰਤੀ, ਜਾਨੀ ਚੋਰ, ਰਮਾਇਣ ਅਤੇ ਮਹਾਭਾਰਤ ਨਾਲ ਸੰਬੰਧਤ ਪ੍ਰਸੰਗ ਪੜ੍ਹੇ।

ਰਚਨਾਵਾਂ
ਹਰਦਿਆਲ ਥੂਹੀ ਦੀ ਪੁਸਤਕ ਤੂੰਬੇ ਨਾਲ ਜੋੜੀ ਵੱਜਦੀ ਅੰਦਰ ਪੰਜਾਬੀ ਪ੍ਰੰਪਰਾਵਾਂ ਜਾਂ ਲੋਕ-ਕਥਾਵਾਂ ਨੂੰ ਅਖਾੜਿਆਂ ਵਿੱਚ ਗਾਉਣ ਅਤੇ ਰਿਕਾਰਡ ਕਰਵਾਉਣ ਵਾਲ਼ੇ ਗਾਇਕਾਂ ਦਾ ਪ੍ਰਮਾਣਿਕ ਵੇਰਵਾ ਦਰਜ ਹੈ। ਦੂਜੀ ਕਿਤਾਬ ਪੰਜਾਬੀ ਲੋਕ ਢਾਡੀ ਕਲਾ ਵੀ ਥੂਹੀ ਦੀ ਇਸੇ ਖੋਜ ਪ੍ਰਵਿਰਤੀ ਦਾ ਫ਼ਲ ਹੈ।

ਇਕ ਸੀ ਚਿੜੀ (ਬਾਲ ਕਥਾ ਸੰਗ੍ਰਹਿ, 1989)
ਝਿਲਮਿਲ ਤਾਰੇ (ਬਾਲ ਕਾਵਿ-ਸੰਗ੍ਰਹਿ, 1994)
ਫੁੱਲਾਂ ਭਰੀ ਚੰਗੇਰ (ਬਾਲ ਕਾਵਿ-ਸੰਗ੍ਰਹਿ, 1994)
ਤੂੰਬੇ ਨਾਲ ਜੋੜੀ ਵੱਜਦੀ
ਪੰਜਾਬੀ ਲੋਕ ਢਾਡੀ ਕਲਾ
ਲੋਕ ਗਾਇਕੀ ਦਾ ਸਫ਼ਰ
ਨਕਲਾਂ ਤੇ ਨਕਲੀਏ
ਸ਼ਿਰੋਮਣੀ ਢਾਡੀ ਜਸਵੰਤ ਸਿੰਘ ਤਾਨ
ਕਵੀਸ਼ਰ ਪੰਡਤ ਮਾਘੀ ਰਾਮ ਥੂਹੀ
ਚਾਂਦੀ ਰਾਮ - ਜੀਵਨ ਤੇ ਗਾਇਕੀ (ਛਪ ਰਹੀ)
ਗੀਤਕਾਰ ਸਾਜਨ ਰਾਏਕੋਟੀ (ਛਪ ਰਹੀ)

ਹਵਾਲੇ

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਜਨਮ 1957